নিজস্ব সংবাদদাতা ঈদগাঁও : কক্সবাজার সদর উপজেলার জালালাবাদে আইন শৃঙ্খলা পরিস্থিতির চরম অবনতি ঘটায় চোর ডাকাতের কবল থেকে রক্ষা পেতে এলাকাবাসী ঈদগাঁও তদন্ত কেন্দ্র ঘেরাও করে রাখে বলে খবর পাওয়া গেছে । গত ৪ জুলাই সকাল ১০টায় ওই ঘটনা ঘটে। পরে তদন্ত কেন্দ্রের আইসি আনোয়ার হোসেন খান ঘেরাওকারীদের সাথে সমঝোতা বৈঠকে বসে ডাকাত প্রবন ফরাজী পাড়া এলাকায় নিরাপত্তা ব্যবস্থা জোরদার ও  পুলিশি টহল বাড়ানোর নিশ্চয়তা দিলে আন্দোলনকারীরা পুলিশ তদন্ত কেন্দ্রে ত্যাগ করে।